අප සමඟ වැඩිදුරටත් අදහස් දැක්වූ සෞඛ්‍ය අමාත්‍ය ආචාර්ය කෙහෙළිය රඹුක්වැල්ල කියා සිටියේ, ජාතික ඖෂධ නියාමන අධිකාරියට එහි ව්‍යවස්ථාවෙන් ලැබී ඇති බලතල උල්ලංඝනය කරමින් නව ප්‍රධාන විධායක නිලධාරියකු පත් කර ගැනීමට එක් කණ්ඩායමක් උත්සාහ දැරූ බවයි.මෙම නීතිවිරෝධී ක්‍රියාව තමන්ගේ මැදිහත් වීමෙන් ව්‍යාර්ථ කළ බවත්, මේ නිසා නොසතුටට පත් අදාළ කණ්ඩායම් විසින් සෞඛ්‍ය අමාත්‍යාංශයේ අභ්‍යන්තර ගැටුම් ඇති බව පෙන්වමින් විවිධ ප්‍රචාරයන් සිදු කරන බවත්ය.ජාතික ඖෂධ නියාමන අධිකාරියට නව ප්‍රධානියකු පත් කළ යුතු බවත්, එය ලබන සඳුදා තමන් විසින් කැඳවන ජාතික ඖෂධ නියාමන අධිකාරියේ අධ්‍යක්ෂ මණ්ඩලයේදී තීරණය කරන බවත් ආචාර්ය රඹුක්වැල්ල වැඩිදුරටත් කියා සිටියා.